
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta 2018. gada 17. jūlija noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" (turpmāk - MK noteikumi Nr. 421) 6.2. apakšnodaļa par īpašiem līdzekļu pieprasīšanas nosacījumiem pašvaldībām.
1.2. Mērķis
Mērķa apraksts
Bauskas novada pašvaldībai nepieciešami finanšu līdzekļi 40 827 euro apmērā no valsts budžeta programmas 02.00.00 "Līdzekļi neparedzētiem gadījumiem", lai kompensētu izdevumus saistībā ar 2024. gada 28. un 29. jūlija vētras un spēcīgu lietavu laikā radīto postījumu novēršanu pašvaldības īpašumā vai valdījumā esošajiem infrastruktūras objektiem.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Naktī uz 2024. gada 28. jūliju reģionā virs Vācijas un Polijas robežas sāka veidoties ciklons, kas ļoti strauji pieņēmās spēkā un virzījās uz ziemeļaustrumiem, šķērsojot Poliju un Lietuvu, un 29. jūlijā no rīta ciklona centrs atradās virs Latvijas dienvidaustrumu rajoniem (Sēlijas un Latgales). Latvijā šis ciklons atnesa ļoti stipras ziemeļu, ziemeļrietumu vēja brāzmas, kā arī ekstremāli stipras lietavas. Visintensīvākās lietusgāzes 28. un 29. jūlijā novērotas Latvijas centrālajos rajonos. Kalnciema novērojumu stacijā šajās divās dienās kopumā nokrišņu daudzums sasniedza 199,6 mm, kas ir vislielākā novērotā divu diennakšu nokrišņu summa novērojumu vēsturē un pārsniedz stacijas jūlija normu par vairāk nekā divām reizēm. Ekstremālas lietusgāzes, kuru kopējais divu dienu nokrišņu daudzums pārsniedza stacijas jūlija normu, novērotas arī citviet Latvijas vidienē.

Bauskas novada pašvaldība 2024. gada jūlijā ziņoja Viedās administrācijas un reģionālās attīstības ministrijai (turpmāk - VARAM) par 2024. gada 11. jūlija spēcīgās vētras radītajiem postījumiem pašvaldības infrastruktūrai, kā arī tās iedzīvotāju piederošajiem nekustamajiem īpašumiem. Papildu tam pašvaldība informēja, ka arī 2024. gada 28. un 29. jūlija vētra un spēcīgas lietavas skāra Bauskas novada pašvaldības teritoriju, nodarot papildu bojājumus jau 11. jūlija vētras laikā cietušajiem pašvaldības infrastruktūras objektiem, kā arī radot jaunus postījumus.
Problēmas un risinājumi
Problēmas apraksts
2026. gada 19. jūnijā (skaidrojums 2026. gada 1. jūlijā) Bauskas novada pašvaldība iesniedza VARAM pieteikumu finanšu līdzekļu piešķiršanai no valsts budžeta programmas "Līdzekļi neparedzētiem gadījumiem", lai kompensētu pašvaldības izdevumus saistībā ar 2024. gada 28. un 29. jūlija vētras un spēcīgu lietavu laikā radīto postījumu novēršanu pašvaldības īpašumā vai valdījumā esošajiem infrastruktūras objektiem.

Pamatojoties uz Bauskas novada pašvaldības iesniegtajiem apsekošanas aktiem, 2024. gada 28. un 29. jūlija vētras un spēcīgu lietavu laikā cieta sekojoši Bauskas novada pašvaldības infrastruktūras objekti:
1. Bauskas pils, Bauskā, Bauskas novadā – Bauskas pils jaunās daļas ziemeļu korpusa jumta plaknes dienvidaustrumu malā tika atrauti bebrastes tipa jumta dakstiņi ≈ 2,5 m2 platībā un torņa korpusa jumta lūkai sadragāts armētais stikls ≈ 1 m2 platībā, atrauti klostera tipa dakstiņi ≈ 0,5 m2 platībā. Līdz ar to bija nepieciešams atjaunot jumta segumu un jumta lūkas stiklojumu.
2. Pamūšas pamatskolas, Pamūšas skolas telpas, Gailīšu pagastā, Bauskas novadā (speciālā izglītības iestāde, kas nodrošina internāta pakalpojumu) – pagaidu plēves jumta segums (kas tika uzstādīts pēc 2024. gada 11. jūlija vētras postījumiem) nespēja aizkavēt lielo nokrišņu daudzumu. Rezultātā skolas telpās tika bojāts griestu apmetums ≈ 138 m2 platībā, izmirka iekārto griestu minerālplāksnes ≈ 86 m2 platībā, bojāta sienu apdare ≈ 169 m2 platībā, izmirka un atlīmējās grīdas segums (linolejs, lamināts) ≈ 106 m2 platībā, kā arī tika bojāti 14 LED gaismekļi (600x600). Līdz ar to bija nepieciešams veikt bojāto materiālu savākšanu un utilizāciju, applūdušo telpu ventilāciju, bojātā apmetuma, minerālplākšņu, sienu apdares, krāsojuma, grīdas seguma (tai skaitā grīdlīstes) atjaunošanu un LED paneļu nomaiņu.
3. Stadiona manēžas telpas Pilskalna ielā 26, Bauskā, Bauskas novadā – vētras un spēcīgu nokrišņu rezultātā applūda manēžas iekštelpas ≈ 420 m2 platībā, tika bojāts griestu apmetums ≈ 310 m2 platībā, sienu apdares MDF paneļi ≈ 280 m2 platībā, grīdlīstes ≈ 90 m garumā. Līdz ar to bija nepieciešams veikt bojāto materiālu savākšanu, utilizāciju, applūdušo telpu ventilāciju, bojātā griestu apmetuma, MDF sienu paneļu un grīdlīstu atjaunošanu.
Visās objektu apsekošanās reizēs piedalījās sertificēts būvspeciālists un tika veikta foto fiksācija.

Atbilstoši Bauskas novada pašvaldības iesniegtajiem finansiālā pamatojuma dokumentiem:
1. Bauskas pils, Bauskā, Bauskas novadā jumta seguma un jumta lūkas stiklojuma atjaunošanai bija nepieciešams finansējums 1 340 euro apmērā. Iesniegts 2024. gada 27. augusta pakalpojuma līgums Nr. BPM 1.15.1.-18/24 ar SIA "GK jumti" un tāme, 2024. gada 6. septembra rēķins Nr. GK-1013/09/2024, 2024. gada 7. septembra darba pieņemšanas – nodošanas akts un 2024. gada 9. septembra maksājuma uzdevums Nr. 30867. Iesniegts Compensa Vienna Insurance Group ADB Latvijas filiāles  2024. gada 14. augusta lēmums par apdrošināšanas atlīdzības 1 031 euro apmērā izmaksu (2024. gada 15. augusta maksājuma uzdevums Nr. 2024081501070919). Saskaņā ar MK noteikumu Nr. 421 47. punktu, ja objekts ir būve un apdrošināts, pašvaldība pieprasījumā minētajam objektam nodrošina līdzfinansējumu radīto zaudējumu novēršanai ne mazāk kā 25 procentu apmērā, šajā gadījumā – 77 euro (pašvaldības apmaksātā apdrošināšanas prēmija attiecīgajam gadam nav attiecināma uz pašvaldības līdzfinansējumu, jo tika iekļauta 2024. gada 11. jūlija vētras postījumu novēršanas pieprasījumā). Tātad no valsts budžeta programmas "Līdzekļi neparedzētiem gadījumiem" kompensējami 232 euro.
2. Pamūšas pamatskolas, Pamūšas skolas, Gailīšu pagastā, Bauskas novadā telpu atjaunošanai bija nepieciešams finansējums 18 124 euro apmērā. Iesniegts 2024. gada 9. augusta līgums Nr. BNP 2024/73 ar SIA "JK Kvalitāte" un tāme, 2024. gada 5. septembra rēķins Nr. JKK-2024-136, 2024. gada 8. septembra izziņa par 2024. gada augusta mēnesī izpildīto darbu pieņemšanu un 2024. gada 11. septembra maksājuma uzdevumi Nr. 31469, Nr. 31497 (par PVN). Iesniegta Compensa Vienna Insurance Group ADB Latvijas filiāles apdrošināšanas polise Nr.12/000/010144/23 un pieteikums juridiskā īpašuma nelaimes gadījumam Nr. 12-24-0502. Apdrošināšanas atlīdzība jau ir izmaksāta atlīdzības izmaksas lietā Nr. 12-24-0365 un šajā gadījumā vairs nav ņemama vērā. Saskaņā ar MK noteikumu Nr. 421 47. punktu, pašvaldība var nenodrošināt līdzfinansējumu, ja objekts ir speciālā izglītības iestāde, kas nodrošina internāta pakalpojumus. Tātad no valsts budžeta programmas "Līdzekļi neparedzētiem gadījumiem" kompensējami 18 124 euro.
3. Stadiona manēžas Pilskalna ielā 26, Bauskā, Bauskas novadā telpu atjaunošanai bija nepieciešams finansējums 29 961 euro apmērā. Iesniegts 2024. gada 11. oktobra līgums Nr. BNP 2024/104 ar SIA "Kvintets M" un tāme, 2024. gada 12. decembra rēķins Nr.KV1835, 2024. gada 13. decembra darbu nodošanas – pieņemšanas akts un 2024. gada 16. decembra maksājuma uzdevumi Nr. 45819, Nr. 45820 (par PVN). Iesniegts Compensa Vienna Insurance Group ADB Latvijas filiāles  2024. gada 4. novembra lēmums par atteikumu izmaksāt apdrošināšanas atlīdzību. Saskaņā ar MK noteikumu Nr. 421 47. punktu, ja objekts ir būve un apdrošināts, pašvaldība pieprasījumā minētajam objektam nodrošina līdzfinansējumu radīto zaudējumu novēršanai ne mazāk kā 25 procentu apmērā, šajā gadījumā – 7 490 euro (pašvaldības apmaksātā apdrošināšanas prēmija attiecīgajam gadam nav attiecināma uz pašvaldības līdzfinansējumu, jo tika iekļauta 2024. gada 11. jūlija vētras postījumu novēršanas pieprasījumā). Tātad no valsts budžeta programmas "Līdzekļi neparedzētiem gadījumiem"  kompensējami 22 471 euro.

Līdz ar to Bauskas novada pašvaldības kopējie izdevumi par 2024. gada 28. un 29. jūlija vētras un spēcīgo lietavu laikā radīto postījumu novēršanu minētajos infrastruktūras objektos bija 49 426 euro. No šīs summas apdrošināšanas atlīdzībā tika saņemts 1 031 euro, pašvaldības līdzfinansējums ir 7 568 euro, tādējādi no valsts budžeta programmas "Līdzekļi neparedzētiem gadījumiem" nepieciešams finansējums 40 827 euro apmērā.
Visi 2024. gada 28. un 29. jūlija vētras un spēcīgu lietavu laikā cietušie objekti ir Bauskas novada pašvaldības valdījumā – iesniegtas pamatlīdzekļu uzskaites kartītes (Nr. BPM87, Nr. PSP1 un Nr. SCM8).
Iesniegts Bauskas novada domes 2026. gada 28. maija lēmums Nr. 245 (prot. Nr.6,3.p.) "Par pieteikuma finanšu līdzekļu pieprasīšanai no valsts budžeta programmas "Līdzekļi neparedzētiem gadījumiem" iesniegšanu vētras laikā radīto zaudējumu novēršanai".
Risinājuma apraksts
Atbilstoši MK noteikumu Nr. 421 46. punktam, pašvaldība līdzekļus var pieprasīt valsts pamatbudžeta apropriācijās neparedzētiem izdevumiem katastrofu, dabas stihiju un ugunsgrēku seku novēršanai, to radīto zaudējumu kompensēšanai pašvaldību īpašumā vai valdījumā esošajiem infrastruktūras objektiem, kā arī likumos un Ministru kabineta tiesību aktos noteiktiem neparedzētiem gadījumiem. Saskaņā ar MK noteikumu Nr. 421 48.1 punktu, pašvaldība pieteikumu finanšu līdzekļu pieprasīšanai no programmas "Līdzekļi neparedzētiem gadījumiem" iesniedz pēc iespējas drīzāk, bet ne vēlāk kā divu gadu laikā pēc notikušā neparedzētā gadījuma.

Pamatojoties uz iepriekš minēto, VARAM sagatavoja Ministru kabineta rīkojuma projektu "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (turpmāk - Rīkojuma projekts), kas paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt VARAM finansējumu 40 827 euro apmērā pārskaitīšanai Bauskas novada pašvaldībai, lai kompensētu izdevumus saistībā ar 2024. gada 28. un 29. jūlija vētras un spēcīgu lietavu laikā radīto postījumu novēršanu pašvaldības īpašumā vai valdījumā esošajiem infrastruktūras objektiem.
Savukārt VARAM, normatīvajos aktos noteiktajā kārtībā, sagatavot un iesniegt Finanšu ministrijā pieprasījumu par minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Bauskas novada pašvaldības pastāvīgie iedzīvotāji, kā arī viesi.
Ietekmes apraksts
Dabas stihijas laikā tika bojāti pašvaldības infrastruktūras objekti, kas ietekmēja pašvaldības iedzīvotāju ikdienu.
Juridiskās personas
Bauskas novada pašvaldība.
Ietekmes apraksts
Bauskas novada pašvaldībai bija jānodrošina cietušo infrastruktūras objektu atjaunošanu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	40 827
	0
	0
	0
	0
	0

	2.1. valsts pamatbudžets
	0
	40 827
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-40 827
	0
	0
	0
	0
	0

	3.1. valsts pamatbudžets
	0
	-40 827
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	40 827
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Ekonomiskās klasifikācijas kods 7460 "Pārējie valsts budžeta uzturēšanas izdevumu transferti pašvaldībām", atbilstoši Ministru kabineta 2015. gada 27. decembra noteikumiem Nr. 1031 "Noteikumi par budžeta izdevumu klasifikāciju atbilstoši ekonomiskajām kategorijām".

Bauskas novada pašvaldības pieteikums finansējuma saņemšanai no valsts budžeta programmas "Līdzekļi neparedzētiem gadījumiem", tai skaitā finansiālā pamatojuma dokumenti pieejami papildu dokumentos.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Rīkojuma projekts paredz finanšu līdzekļu piešķiršanu no valsts budžeta programmas "Līdzekļi neparedzētiem gadījumiem".
VARAM, normatīvajos aktos noteiktajā kārtībā, sagatavos un iesniegs Finanšu ministrijā pieprasījumu par minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr.639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka Rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. 
Vienlaikus norādāms, ka minētais Rīkojuma projekts un tā anotācija pēc to iekļaušanas attiecīgās Ministru kabineta sēdē izskatāmo jautājumu sarakstā būs publiski pieejams Ministru kabineta tīmekļvietnē www.mk.gov.lv sadaļās Ministru kabineta sēdes un Tiesību aktu projekti, kur ar tiem varēs iepazīties jebkurš interesents.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Viedās administrācijas un reģionālās attīstības ministrija
Finanšu ministrija
Bauskas novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Tika atjaunots Bauskas pils jumts un Stadiona manēžas telpas Pilskalna ielā 26 Bauskā, Bauskas novadā.
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Tika atjaunotas Pamūšas pamatskolas, Pamūšas skolas telpas, Gailīšu pagastā, Bauskas novadā (kas ir speciālā izglītības iestāde, kas nodrošina internāta pakalpojumu).
8.2. Cita informācija
Cita informācija
-

